**ELŐTERJESZTÉS**

Bonyhád Város Képviselő - testületének 2017. május hó 31. nap

rendes/rendkívüli testületi ülésére

|  |  |
| --- | --- |
| Tárgy: | Javaslat a Colonia Alapítvány alapító okiratának módosítására |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Erményi Gyula, Márton Antal |
| Előterjesztés száma: | 100. sz. |
| Mellékletek száma: | 2 db |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A Colonia Alapítványt (a továbbiakban: Alapítvány).1991-ben hozta létre Bonyhád Város Költségvetési Üzeme mint alapító a város településfejlesztésének és működésének elősegítése és támogatása, továbbá az alapító alkalmazásában álló főállású és nyugdíjazott dolgozók részére szociális szolgáltatások és juttatások biztosítása céljára. Az alapító jogutódjaként Bonyhád Város Önkormányzata a képviselő-testület 186/2012. (XII.20.) számú határozatával módosította utolsó alkalommal az Alapítvány alapító okiratát és választotta meg 2013. január 1-jei hatállyal 4 évre a kuratórium elnökét (Bölcsföldi Zoltánt) és 6 tagját (Antal Máriát, Kovács Andreát, Kozma Anikót, Stumpf Alexandrát, Varga Szilárd Mihályt és Vizin Balázst).

Az alapító okirat módosítása a következő körülményekre tekintettel ismét szükségessé vált.

1.) Az alábbi módosításokkal az új Polgári Törvénykönyvnek kell megfeleltetni az alapító okiratot:

- jogi személy alapító esetében meg kell jelölni az alapító székhelyét,

- meg kell jelölni, hogy az alapítvány határozatlan vagy határozott időre jött létre

- a kuratórium működésével kapcsolatos törvényi változások átvezetése szükséges

- az alapító okiratnak tartalmaznia kell a kuratóriumi tagság keletkezésére, időtartamára, megszűnésére, kizáró okokra és az összeférhetetlenségre vonatkozó szabályokat

2.) Az Alapítvány jogszerű működése érdekében haladéktalanul szükséges megválasztani a kuratórium elnökét és tagjait. Az új Ptk. a kuratórium tagjainak számát három főben határozza meg (ez a szabály diszpozitív, az alapító rendelkezhet eltérő létszámú kuratóriumról is.)

Javasolom, hogy a képviselő-testület az Alapítvány kuratóriumába elnöknek ......................, a kuratórium tagjainak ................................................................ a következő 4 évre válassza meg.

Az alapító okiratot az alapító jogutód Bonyhád Város Önkormányzata nevében a Képviselő-testület jogosult módosítani, majd a felsoroltak szerint módosított alapító okiratot bírósági nyilvántartásba vétel végett a Szekszárdi Törvényszékhez szükséges benyújtani.

Az Alapítvány Szekszárdi Törvényszék felé megküldendő alapító okirat módosításának tervezetét az 1. számú melléklet tartalmazza. Mivel a létesítő okirat módosítása esetén a változásbejegyzési kérelemhez csatolni kell a létesítő okirat változásokkal egységes szerkezetbe foglalt szövegét is, az egységes szerkezetű alapító okirat az előterjesztés 2. számú mellékletét képezi.

Kérem a Tisztelt Képviselő-testületet, hogy a fentiek alapján fogadja el a határozati javaslatomat és döntsön a Alapítvány alapító okiratának módosításáról!

**Határozati javaslat**

1.) Bonyhád Város Önkormányzatának Képviselő-testülete a Colonia Alapítvány alapító okiratát a határozat 1. számú melléklete szerint módosítja és az egységes szerkezetű alapító okiratot a határozat 2. számú melléklete szerinti tartalommal jóváhagyja.

2.) Bonyhád Város Önkormányzatának Képviselő-testülete a Colonia Alapítvány

 kuratóriumának tagjait és elnökét az alábbiak szerint jelöli ki:

................ elnök anyja neve: ................ lakcím: ................

................ tag anyja neve: ................ lakcím: ................

................ tag anyja neve: ................ lakcím: ................

3.) A Képviselő-testület felhatalmazza a Colonia Alapítvány kuratóriumának elnökét, hogy a bírósági nyilvántartásba vétel iránti intézkedéseket megtegye és a nyilvántartásba vétellel kapcsolatban felmerülő hiánypótlási felhívásokat teljesítse.

Határidő: azonnal

Felelős: Filóné Ferencz Ibolya

Végrehajtásért felelős: ......................... kuratóriumi elnök

Bonyhád, 2017. május 22.

 Filóné Ferencz Ibolya

 polgármester

1. melléklet a ...../2017.(V.31.) sz. határozathoz

**A Colonia Alapítvány**

**Alapító Okiratának módosítása**

Bonyhád Város Önkormányzata, mint alapító ................ számú képviselő-testületi határozatával a Colonia Alapítvány alapító okiratát az alábbiak szerint módosítja:

**A.) A Colonia Alapítvány alapító okiratának I. pontja a következő 3./-5./ bekezdéssel egészül ki:**

*"3./Az alapító neve: Bonyhád Város Önkormányzata*

*4./ Az alapító székhelye: 7150 Bonyhád, Széchenyi tér 12.*

*5./ Az alapítvány időtartama: az alapítványt határozatlan időtartamra hozta létre az alapító."*

**B.) A Colonia Alapítvány alapító okiratának III. pontjának 5./ bekezdése a következők szerint módosul:**

*"5./ Az alapítvány vagyonát minden olyan módon fel lehet használni, ami közvetve vagy közvetlenül a célok megvalósítását szolgálja. Az alapítvány működési feltételeihez szükséges kiadások az alapítvány hozadékából fedezheti."*

**C.) A Colonia Alapítvány alapító okiratának III. pontjának 9./ bekezdése helyébe a következő rendelkezés lép:**

*"9./ Az alapítvány bankszámlája felett való rendelkezéshez a kuratórium elnökének és egyik tagjának az együttes aláírása szükséges. Aláírási jogukat együttesen gyakorolhatják. Az alapító a vagyon technikai kezelésével és nyilvántartás vezetésével a Hungária Takarék Takarékszövetkezetet bízza meg.*

*Az alapítvány számlaszáma: 71800013-11306324"*

**D.) A Colonia Alapítvány alapító okiratának IV. pontjának 1./-3./ bekezdése helyébe a *következő rendelkezés lép:***

*'1./ Az alapítvány kezelője a 3 tagú kuratórium.*

*2./ A kuratórium elnökét és tagjait Bonyhád Város Önkormányzatának képviselő-testülete, mint alapító kéri fel és választja meg. A kuratórium tagjainak megbízatása 4 évre szól, megbízásuk meghosszabbítható.*

 *A lent jelölt kuratórium tagjai kijelentik és aláírásukkal igazolják, hogy a megbízást vállalják, és díjazás nélkül végzik.*

*3./ A kuratórium tagjai:*

*................ elnök anyja neve: ................ lakcím: ................*

*................ tag anyja neve: ................ lakcím: ................*

*................ tag anyja neve: ................ lakcím: ................"*

**E.) A Colonia Alapítvány alapító okiratának IV. pontjának 4./ bekezdése a következők szerint módosul:**

*"4./ Az alapítványt a kuratórium elnöke önállóan képviseli."*

**F.) A Colonia Alapítvány alapító okiratának IV. pontjának 5./ bekezdése d/ és g/ pontja hatályát veszti.**

**G.) A Colonia Alapítvány alapító okiratának IV. pontjának 6./-10./ bekezdése helyébe a következő rendelkezés lép:**

*"6./ A kuratórium kezeli az alapítvány vagyonát, dönt a felhasználásról, anyagi támogatás juttatásáról.*

*7./ A kuratórium ülése: A kuratórium legalább félévente tart ülést, az ülésekről jegyzőkönyvet kell készíteni.*

 *Az üléseit az elnök hívja össze írásban, igazolható módon. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.*

* + *Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.*

*- Az ülés határozatképes, ha tagjainak több mint fele jelen van, határozatképtelenség esetén változatlan napirendi ponttal 8 napon belül megismételt ülés a jelenlétre tekintet nélkül határozatképes.*

*8./ A kuratórium döntéshozatala: A kuratórium döntéseit határozati formában hozza meg. Határozatait mindhárom tag jelenléte esetén egyszerű szótöbbséggel, míg két tag esetén egyhangúlag hozza. Az ülés nyilvános.*

* + *A határozat meghozatalakor nem szavazhat az,*

*a/ akit a határozat kötelezettség vagy felelősség alól mentesít vagy a jogi személy terhére másfajta előnyben részesít;*

*b/ akivel a határozat szerint szerződést kell kötni;*

*c/ aki ellen a határozat alapján pert kell indítani;*

*d/ akinek olyan hozzátartozója érdekelt a döntésben, aki a jogi személynek nem tagja vagy alapítója;*

*e/ aki a döntésben érdekelt más szervezettel többségi befolyáson alapuló kapcsolatban áll; vagy*

*f/ aki egyébként személyesen érdekelt a döntésben.*

* + *A kuratórium döntéséről valamennyi kérelmezőt, javaslattevőt és az alapítót tájékoztatni köteles.*
	+ *A kuratórium rendszeresen nyilvánosságra hozza a pályázatok tárgyában hozott döntéseket.*
	+ *Bármelyik kuratóriumi tag indítványozza a cél szerinti kifizetést, a következő ülésen dönteni kell róla.*

*9./ A kuratórium vezető tisztségviselői a kuratórium tagjai. A kuratórium tagjaira vonatkozó összeférhetetlenségi szabályok a következőek:*

*- Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

 *Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

 *A vezető tisztségviselő ügyvezetési feladatait személyesen köteles ellátni.*

*- Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

 *Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

 *Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).*

 *Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

*- Az alapítvány kedvezményezettje és annak közeli hozzátartozója nem lehet a kuratórium tagja.*

 *Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.*

*- A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.*

* *Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.*

*10./A kuratóriumi tagság megszűnik:*

*- a tag halálával,*

*- lemondásával,*

*- a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében és a Btk. 61.§ (2) bekezdésében foglalt összeférhetetlenségi és kizáró ok bekövetkeztével,*

*- a Ptk. 3:398. § (2) bekezdése szerinti visszahívással*

*- határozott idő lejártával, az új kuratóriumi tag bírósági nyilvántartásba történő bejegyzésével.*

 *Ha a kuratórium tagjai közül a tagok valamelyikének kuratóriumi tagsága - annak lejártát megelőzően - megszűnik, az újonnan kijelölt tag tisztsége az eredetileg kinevezett tag kijelölése idejének hátralévő időtartamára szól."*

**H.) A Colonia Alapítvány alapító okirata a következő VI. ponttal egészül ki:**

***"VI.***

***ZÁRÓ RENDELKEZÉSEK***

*1./ Alapító tudomásul veszi, hogy az alapítvány érvényességéhez bírósági nyilvántartásba vétel szükséges.*

*2./ Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni."*

Bonyhád, 2017. május 31.

 Bonyhád Város Önkormányzata

 képviseletében:

 Filóné Ferencz Ibolya

 polgármester

2. melléklet a ...../2017.(V.31.) sz. határozathoz

**C O L O N I A A L A P Í T V Á N Y**

7150 BONYHÁD, MIKES UTCA 3.

(2017. május 31-i módosításokkal - *dőlt betűvel szedve* - egységes szerkezetbe foglalva)

**ALAPÍTÓ OKIRATA**

Bonyhád Város Költségvetési Üzeme, mint alapító 1991. május 15-én Bonyhád településfejlesztésének és működésének elősegítésére, az alapító dolgozóinak és a munkanélküliek támogatása céljából alapítványt hozott létre. Az alapító okirat módosítására 1993. január 15-én, majd 1997. október 21-én, 2004. július 6-án és 2012. december 20-án került sor.

Az alapító egykor hatályos 1990. évi LXV. törvény 107. § (1) bekezdésének b) pontja szerinti jogutódja, Bonyhád Város Önkormányzata a többször módosított alapító okiratot 2017. május 31-én módosította.

Az alapító jogutódja, Bonyhád Város Önkormányzata (továbbiakban: alapító) az alapító okirat módosításokkal egységes szerkezetbe foglalt szövegét az alábbiak szerint fogadja el:

**I.**

**AZ ALAPÍTVÁNYRA VONATKOZÓ ÁLTALÁNOS RENDELKEZÉSEK**

1./ Az alapítvány neve: COLONIA Alapítvány

2./ Az alapítvány székhelye: Bonyhád, Mikes utca 3.

*3./[[1]](#footnote-1) Az alapító neve: Bonyhád Város Önkormányzata*

*4./[[2]](#footnote-2) Az alapító székhelye: 7150 Bonyhád, Széchenyi tér 12.*

*5./[[3]](#footnote-3) Az alapítvány időtartama: az alapítványt határozatlan időtartamra hozta létre az alapító.*

**II.**

**ALAPÍTVÁNYI CÉLKITŰZÉSEK**

1./ Az alapítvány célja:

a/ Bonyhád város településfejlesztésének és működésének elősegítése, támogatása, különös tekintettel:

* a köztisztasági szolgáltatások továbbfejlesztésére,
* a közhasznú zöldterületek védelmére,
* a lakóépületek állagának megóvására,
* a műemlékvédelemre,
* az úthálózat állagmegóvására és fejlesztésére,
* a közlekedési kultúra továbbfejlesztésére,
* a településen folyó oktatási, kulturális, művészeti tevékenység, diák- és tömegsport bővítése és támogatása,
* vallási célok támogatása,
* közrend és közbiztonság védelmének segítése,
* betegségmegelőző és gyógyító tevékenység támogatása,
* öregek és hátrányos helyzetűek megsegítése,
* menekültek megsegítése,

b/ Az alapító / illetőleg annak jogutódja/ alkalmazásában álló főállású dolgozóinak, továbbá az alapítótól / vagy jogutódjától/ nyugdíjazott volt dolgozók részére a szociális szolgáltatások és juttatások biztosítása, így különösen:

* a rászoruló dolgozók szociális támogatása betegség vagy egyéb okból bekövetkező keresetcsökkenés esetén,
* a mindenkori létminimumnál kevesebb jövedelemmel rendelkező kedvezményezettek támogatása,
* a rászoruló kedvezményezettek segélyezése a kuratórium által megállapított segélykeretből,
* a dolgozók üdülési, pihenési lehetőségeinek bővítése, hozzájárulás a költségek viseléséhez,
* a dolgozók lakásépítésének, lakásvásárlásának támogatása,
* hozzájárulás a dolgozók kulturális és sport szükségleteinek kielégítéséhez,
* a kedvezményezettek alkalomszerű természetbeni juttatása,
* az alapító /és jogutódja/ alkalmazásában álló főfoglalkozású dolgozóinak – munkaviszonyuk nekik fel nem róható okból történő megszűnése esetén – foglalkoztatási lehetőség elősegítése,
* egyéni és társas vállalkozások támogatása, így különösen: a kedvezményezettek részére új munkahelyek létesítése, a kedvezményezettek vállalkozásaink támogatása társaságok alapításával,
* főállású dolgozók átképzésének, továbbképzésének részbeni vagy teljes finanszírozása, a képzések szervezése.

c/ Az alapítvány a vállalkozásból származó tiszta nyereségből minden évben 1%-ot átutal a helyi önkormányzat munkanélküli alapjába.

d/ Az alapítvány tevékenysége pártoktól független, azoktól támogatást nem kap, nem fogad el és részükre semmilyen támogatást nem ad. Az alapítvány országgyűlési képviselőjelöltet eddig sem állított és nem támogatott, és ezt a jövőre nézve is kizárja.

Csatlakozás az alapítványhoz:

2./ Az alapítványhoz csatlakozhat minden magyar és külföldi jogi személy és magánszemély,- ha az alapítvány céljával egyetért, és az alapító okiratban foglaltakat elfogadja.

3./ A csatlakozási szándékot írásban kell eljuttatni az alapítványhoz. Az elfogadásról a kuratórium dönt.

**III.**

**AZ ALAPÍTVÁNY VAGYONA**

Az alapítványi vagyon forrásai:

1./ Az alapító az alapítvány céljára 2.000.000 Ft / azaz Kettőmillió forint / készpénzt ad át alapító vagyonként – az alapítvány bejegyzését követő 15 napon belül.

2./ Az alapítványi vagyon további forrása az alapítványhoz csatlakozó jogi és magánszemélyeknek az alapítvány céljára rendelt vagyona és befizetései.

3./ Az alapítvány vagyona vállalkozási tevékenységből eredő hozadékkal is gyarapítható.

Az alapító vagyon felhasználása:

4./ Az alapítvány céljának megvalósítására az alapítványi vagyonnak mind a hozadéka, mind a vagyon állaga felhasználható.

*5./[[4]](#footnote-4) Az alapítvány vagyonát minden olyan módon fel lehet használni, ami közvetve vagy közvetlenül a célok megvalósítását szolgálja. Az alapítvány működési feltételeihez szükséges kiadások az alapítvány hozadékából fedezheti.*

6./ Az alapítvány vagyona a törzstőke 50%-a alá nem csökkenhet.

Gazdálkodás az alapítványi vagyonnal:

7./ Az alapítvány vagyonát kuratórium kezeli és gondozza.

8./ Az alapítvány vállalkozási tevékenységéből eredő éves tiszta nyereség felosztásáról, a vállalkozási tevékenység fejlesztéséről, a törzstőkének a nyereségéből történő kiegészítéséről a kuratórium dönt.

*9./[[5]](#footnote-5) Az alapítvány bankszámlája felett való rendelkezéshez a kuratórium elnökének és egyik tagjának az együttes aláírása szükséges. Aláírási jogukat együttesen gyakorolhatják. Az alapító a vagyon technikai kezelésével és nyilvántartás vezetésével a Hungária Takarék Takarékszövetkezetet bízza meg.*

 *Az alapítvány számlaszáma: 71800013-11306324*

**IV.**

**AZ ALAPÍTVÁNY MŰKÖDÉSE**

Az alapítvány kuratóriuma:

*1./[[6]](#footnote-6) Az alapítvány kezelője a 3 tagú kuratórium*.

2./[[7]](#footnote-7) *A kuratórium elnökét és tagjait Bonyhád Város Önkormányzatának képviselő-testülete, mint alapító kéri fel és választja meg. A kuratórium tagjainak megbízatása 4 évre szól, megbízásuk meghosszabbítható.*

 *A lent jelölt kuratórium tagjai kijelentik és aláírásukkal igazolják, hogy a megbízást vállalják, és díjazás nélkül végzik.*

*3./[[8]](#footnote-8) A kuratórium tagjai:*

*................ elnök anyja neve: ................ lakcím: ................*

*................ tag anyja neve: ................ lakcím: ................*

*................ tag anyja neve: ................ lakcím: ................*

4./ Az alapítványt a kuratórium elnöke *önállóan[[9]](#footnote-9)* képviseli.

A kuratórium jogköre:

5./ A Kuratórium hatáskörébe tartozik különösen az alapítvány céljának megvalósításával összefüggő döntések meghozatala, így:

a/ dönt az alapítványhoz csatlakozás elfogadásáról, továbbá a hozzájárulások elfogadásáról,

b/ értelmezi a kedvezményezettek körére vonatkozó rendelkezéseket,

c/ meghatározza az alapítvány éves költségvetését és gazdasági programját,

*d/[[10]](#footnote-10)*

e/ gondoskodik a belső szervezeti és működési rend kialakításáról és fenntartásáról,

f/ vállalkozási menedzsert bízhat meg vagyona befektetésére,

*g/[[11]](#footnote-11)*

h/ kezdeményezheti az alapító okirat módosítását

i/ a kuratórium elnöke gyakorolja az alapítvány munkaszervezete tekintetében a munkáltatói jogokat,

k/ elfogadja az alapítvány gazdálkodásáról szóló, a számviteli törvénynek megfelelő éves mérleget.

A kuratórium működése:

*6./[[12]](#footnote-12)A kuratórium kezeli az alapítvány vagyonát, dönt a felhasználásról, anyagi támogatás juttatásáról.*

*7./[[13]](#footnote-13)A kuratórium ülése: A kuratórium legalább félévente tart ülést, az ülésekről jegyzőkönyvet kell készíteni.*

 *Az üléseit az elnök hívja össze írásban, igazolható módon. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.*

* + *Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.*

*- Az ülés határozatképes, ha tagjainak több mint fele jelen van, határozatképtelenség esetén változatlan napirendi ponttal 8 napon belül megismételt ülés a jelenlétre tekintet nélkül határozatképes.*

*8./[[14]](#footnote-14) A kuratórium döntéshozatala: A kuratórium döntéseit határozati formában hozza meg. Határozatait mindhárom tag jelenléte esetén egyszerű szótöbbséggel, míg két tag esetén egyhangúlag hozza. Az ülés nyilvános.*

* + *A határozat meghozatalakor nem szavazhat az,*

*a/ akit a határozat kötelezettség vagy felelősség alól mentesít vagy a jogi személy terhére másfajta előnyben részesít;*

*b/ akivel a határozat szerint szerződést kell kötni;*

*c/ aki ellen a határozat alapján pert kell indítani;*

*d/ akinek olyan hozzátartozója érdekelt a döntésben, aki a jogi személynek nem tagja vagy alapítója;*

*e/ aki a döntésben érdekelt más szervezettel többségi befolyáson alapuló kapcsolatban áll; vagy*

*f/ aki egyébként személyesen érdekelt a döntésben.*

* + *A kuratórium döntéséről valamennyi kérelmezőt, javaslattevőt és az alapítót tájékoztatni köteles.*
	+ *A kuratórium rendszeresen nyilvánosságra hozza a pályázatok tárgyában hozott döntéseket.*
	+ *Bármelyik kuratóriumi tag indítványozza a cél szerinti kifizetést, a következő ülésen dönteni kell róla.*

*9./[[15]](#footnote-15)A kuratórium vezető tisztségviselői a kuratórium tagjai. A kuratórium tagjaira vonatkozó összeférhetetlenségi szabályok a következőek:*

*- Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

 *Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

 *A vezető tisztségviselő ügyvezetési feladatait személyesen köteles ellátni.*

*- Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

 *Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

 *Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).*

 *Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

*- Az alapítvány kedvezményezettje és annak közeli hozzátartozója nem lehet a kuratórium tagja.*

 *Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.*

*- A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.*

* *Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.*

*10./[[16]](#footnote-16) A kuratóriumi tagság megszűnik:*

*- a tag halálával,*

*- lemondásával,*

*- a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében és a Btk. 61.§ (2) bekezdésében foglalt összeférhetetlenségi és kizáró ok bekövetkeztével,*

*- a Ptk. 3:398. § (2) bekezdése szerinti visszahívással*

*- határozott idő lejártával, az új kuratóriumi tag bírósági nyilvántartásba történő bejegyzésével.*

 *Ha a kuratórium tagjai közül a tagok valamelyikének kuratóriumi tagsága - annak lejártát megelőzően - megszűnik, az újonnan kijelölt tag tisztsége az eredetileg kinevezett tag kijelölése idejének hátralévő időtartamára szól.*

Az alapítvány kedvezményezettjei:

11./ Az alapítvány kedvezményezettjei közé tartoznak:

a/ az alapító / vagy jogutódjának / mindenkori dolgozói, nyugdíjasai

b/ a II/1./a pontban felsorolt tevékenységet végző bonyhádi székhelyű intézmények, vállalatok, társaságok,

c/ a II. fejezet 1./ a pont utolsó 2 bekezdésében érintett / elsősorban / bonyhádi vagy a városhoz valamilyen formában kötődő lakosok,

d/ a vállalkozásból származó nyereség 1 %-a a helyi önkormányzatot illeti meg, amelyet az a fent említett célok bérmelyikére fordíthatja.

**V.**

**AZ ALAPÍTVÁNYI TÁRSASÁG MEGSZŰNÉSE**

1./ Az alapító / jogutódja / jogutód nélküli megszűnése esetén az alapítvány vagyonának 90%-át az a alapító / jogutód / főállású dolgozói között kell felosztani az alapítónál / jogutódnál / munkaviszonyban töltött idő arányában.

2./ A vagyonfelosztásból azonban csak az a dolgozó részesedhet, aki legalább három éve az a alapító / jogutódja / alkalmazásában állt.

3./ A vagyon 10%-át, a kuratórium köteles Bonyhád város foglalkoztatási, munkahely teremtési célokat szolgáló alapítványának - ennek hiányában a városi önkormányzatnak munkahely teremtési célokra átadni.

4./ Az alapítványnak jogszabály által történő megszűnése esetén is az alapító okirat e fejezet 1-3. pontjában meghatározottak szerint kell eljárni.

***VI.***

***ZÁRÓ RENDELKEZÉSEK[[17]](#footnote-17)***

*1./ Alapító tudomásul veszi, hogy az alapítvány érvényességéhez bírósági nyilvántartásba vétel szükséges.*

*2./ Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.*

**Záradék:**

Az alapító ezennel aláírásával igazolja, hogy az alapító okirat új egységes szerkezetbe foglalt szövege megfelel a létesítő okirat - módosítások alapján kialakult - hatályos tartalmának, egyben kijelentem, hogy a módosított rendelkezések mindegyike dőlt betűvel került szedésre az okiratban.

Egységes szerkezetbe foglalva Bonyhád, 2017. május 31.

 Filóné Ferencz Ibolya

 polgármester

Előttünk, mint tanúk előtt:

1) 2)

Név: Név:

Lakcím: Lakcím:

Szem.ig. szám: Szem.ig. szám:

Aláírás: Aláírás:

1. Kiegészítette a .../2017 (V. 31.) sz. képviselő-testületi határozat [↑](#footnote-ref-1)
2. Kiegészítette a .../2017 (V. 31.) sz. képviselő-testületi határozat [↑](#footnote-ref-2)
3. Kiegészítette a .../2017 (V. 31.) sz. képviselő-testületi határozat [↑](#footnote-ref-3)
4. Módosította a .../2017 (V. 31.) sz. képviselő-testületi határozat [↑](#footnote-ref-4)
5. Módosította a .../2017 (V. 31.) sz. képviselő-testületi határozat [↑](#footnote-ref-5)
6. Módosította a .../2017 (V. 31.) sz. képviselő-testületi határozat [↑](#footnote-ref-6)
7. Módosította a ..../2017 (V. 31.) sz. képviselő-testületi határozat [↑](#footnote-ref-7)
8. Módosította a ..../2017 (V. 31.) sz. képviselő-testületi határozat [↑](#footnote-ref-8)
9. Kiegészítette a .../2017 (V. 31.) sz. képviselő-testületi határozat [↑](#footnote-ref-9)
10. Hatályon kívül helyezte a .../2017 (V. 31.) sz. képviselő-testületi határozat [↑](#footnote-ref-10)
11. Hatályon kívül helyezte a .../2017 (V. 31.) sz. képviselő-testületi határozat [↑](#footnote-ref-11)
12. Módosította a .../2017 (V. 31.) sz. képviselő-testületi határozat [↑](#footnote-ref-12)
13. Módosította a .../2017 (V. 31.) sz. képviselő-testületi határozat [↑](#footnote-ref-13)
14. Módosította a .../2017 (V. 31.) sz. képviselő-testületi határozat [↑](#footnote-ref-14)
15. Módosította a .../2017 (V. 31.) sz. képviselő-testületi határozat [↑](#footnote-ref-15)
16. Módosította a .../2017 (V. 31.) sz. képviselő-testületi határozat [↑](#footnote-ref-16)
17. Kiegészítette a .../2017 (V. 31.) sz. képviselő-testületi határozat [↑](#footnote-ref-17)